Diari Oficial de la Generalitat Valenciana


Sumari del DOGV 1557, del 04-06-1991 (1991/821400)

RESOLUCIÓ de 7 de maig de 1991, de la Direcció General d'Industria i Energia, per la qual s'ordena la realització d'una inspecció extraordinària de les instal-lacions elèctriques en estacions de servei i unitats de subministrament de gasolines i gasolis d'automoció.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1557

Data del DOGV
:   04-06-1991

Secció del DOGV
:   ALTRES DISPOSICIONS

Número del document
:   1991/821400


Data del document
:   07-05-1991

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

Resolució del 7 de maig de 1991, de la Direcció General d'Indústria i Energia, per la qual s'ordena la realització d'una inspecció extraordinària de les instal·lacions elèctriques en estacions de servei i unitats de subministrament de gasolines i gasolis d'automoció.  
Les estacions de servei i unitats de subministrament de gasolines i gasolis d'automoció, etc... són aclaus les instal·lacions elèctriques dels quals han de reunir les condicions especials que estableix la Instrucció Tècnica Complementària MIE- BT026, del reglament electrotècnic per a baixa tensió vigent, per als locals de Classe I.  
L?elevat nivell de risc que suposaria l?existència de defectes en aquestes instal·lacions justifica la realització d'una inspecció extraordinària a l?empara del que disposa la Instrucció Tècnica Complementària MIE-BT- 042 apartat 3r del reglament esmentat, per tal que puguen detectar-se els defectes que pateixen i procedir-ne a la correcció. En virtut d'això, resol:  
Article primer  
Les instal·lacions elèctriques de les estacions de servei i unitats de subministrament de gasolines i gasolis d'automoció hauran de ser objecte d'una inspecció extraordinària, d'acord amb les condicions que estableix aquesta resolució.  
Article segon  
En el termini de tres mesos a comptar des de la publicació d?aquesta resolució, els titulars de les instal·lacions indicades en l'apartat primer hauran de presentar, en el servei territorial d?Indústria i Energia corresponent, un certificat emès per una entitat d'inspecció i control reglamentari, legalment autoritzada per a actuar en el camp de la reglamentació elèctrica, que acredite que s'ha efectuat la inspecció indicada i que la instal·lació elèctrica compleix la normativa que li resulta específicament aplicable.  
Article tercer  
Els serveis territorials d?Indústria i Energia facilitaran a qualsevol persona que ho sol·licite una relació detallada de les entitats d'inspecció i control reglamentari a què es refereix l'apartat anterior.  
Article quart  
Les entitats d'inspecció i control reglamentari que duguen a terme la inspecció extraordinària indicada estan facultades per l'article 26 del reglament electrotècnic per a baixa tensió, en relació amb la instrucció tècnica complementària MIE-BT- 043 apartat 2n, per a deixar fora de servei aquella part de la instal·lació elèctrica que presente defectes crítics d'acord amb la reglamentació elèctrica, i hauran de comunicar aquest fet, al titular i al servei territorial- corresponent, el mateix dia en què es duga a terme, mitjançant notificació expressa i individualitzada, amb exposició motivada de les capses que aconsellaren la mesura.  
El servei territorial, en el termini més breu possible, per resolució motivada, confirmarà o alçarà la paralització i ho notificarà a les persones interessades a l?efecte adient.  
Article cinquè  
L?engegada de la instal·lació paralitzada requerirà un certificat nou emès. per una entitat d'inspecció i control reglamentari justificatiu del compliment de les condicions exigides per la reglamentació elèctrica.  
Article sisè  
L?existència de defectes majors serà comunicada per l'entitat que duga a terme la inspecció al titular de la instal·lació per a l'esmena d'aquests dins els dos mesos següents a partir d'aquella. Transcorregut aquest termini, aquesta entitat posarà en coneixement del servei territorial corresponent la situació de la instal·lació elèctrica a l'efecte previst en la instrucció tècnica complementària MIE-BT- 043.  
València, 7 de maig de 1991. - El Director General d?Indústria i Energia: Luis Domenech Bernabeu.